«Սիլաս»-ը սիրիահայ ընտանիքի բիզնես է: Սիրիահայ այս խմբի անդամները տասն օր առաջ են Հայաստան եկել: Արդեն հասցրել են փառատոնին մասնակցելու նախապատրաստական աշխատանքներ իրականացնել. «Մենք ներկայացնում ենք նշանդրեքի, հարսանիքի, ծնունդի, առիթների ձևավորման պարագաներ: Ինչ տեսնում եք ձեռագործ է, մենք ենք պատրաստում»,-ասում է Գէորգ Ակուշյանը՝ ցույց տալով պատին փակցնելու ձեռագործ կտավներն ու ծննդյան արարողությունների համար նախատեսված տարոսիկները: